Hawt Fellas

***Hawt Fellas*** ialah sebuah drama televisyen Malaysia 2024 terbitan *Country & Universal Sdn. Bhd.* yang diarahkan oleh **[[Eoon Shuhaini]]**. Ia dibintangi oleh Nabil Aqil, Idan Aedan, Atiq Azman, Raden Zaharatul dan Tisya Ong. Drama ini memulakan tayangan perdana di Slot Lestary, TV3 pada 4 Januari hingga 1 Februari 2024 menggantikan *[[Kami Orang KL]]*. Ini merupakan drama Melayu kedua yang mengangkat genre *coming-of-age* selepas **.

## Sinopsis
Lee, Napron, Mat Don, Flora dan Indah ialah lima sahabat karib yang masing-masing mempunyai impian yang ingin dicapai selepas menduduki peperiksaan SPM. Mereka belajar di sekolah menengah yang sama. Lee dan Napron belajar dalam aliran Sains manakala Mat Don dan Flora di aliran Sastera. 

Lee merupakan pelajar cemerlang dan menjadi harapan sekolah dan keluarga tetapi dia tertekan dengan sikap keluarganya yang terlalu meletakkan harapan tinggi tanpa memikirkan minat dan kehendaknya. Lee minat seni tetapi dia terpaksa masuk aliran Sains atas desakan keluarga yang ingin melihatnya melanjutkan pelajaran dalam jurusan kejuruteraan. Lee berkemahiran bermain gitar dan melukis, dia menjadikan muzik dan melukis sebagai tempat menenangkan fikiran.

Napron memilih aliran Sains untuk membuktikan yang dia bijak dan hebat. Dia menjadi mangsa kepada ayahnya yang merupakan penagih dadah. Napron sering dituduh kerana imej ‘rock underground’. Mat Don seorang anak yatim piatu membesar di bawah jagaan bapa saudara. Mat Don mengalami OCD tanpa dia sedar. 

Flora pula nampak agak nakal kerana mempunyai masalah keluarga. Flora menganggap Lee sebagai “crush” dan sering meminta bantuan daripada Lee untuk menghasilkan lukisan yang baik di luar waktu sekolah. Napron yang menaruh perasaan dengan Flora rasa cemburu dan sering mencari gaduh dengan Lee. 

Selepas pengumuman keputusan SPM, Lee menghilangkan diri kerana kecundang dalam SPM. Floral dan Mat Don menganggap Lee telah melanjutkan pelajaran ke luar negara seperti yang diinginkan oleh ibu bapanya. Lee malu dan terpaksa berbohong. Dalam diam, dia mengatur rancangan untuk mengambil SPM ulangan. 

Di tempat yang lain, terdapat seorang pelajar lepasan SPM yang juga inginkan kebebasan hidup. Indah tidak ingin hidupnya dikongkong oleh keluarga. Dia telah menolak tawaran kemasukan Universiti Pendidikan kerana tidak mahu menjadi cikgu agama seperti yang dikehendaki oleh ibu bapanya. Sebaliknya, minat Indah lebih cenderung kepada berlakon. 

## Pelakon

### Pelakon utama
* Nabil Aqil sebagai Mazdi (Lee)
* Idan Aedan sebagai Nasrul (Napron)
* Atiq Azman sebagai Nazri (Mat Don)
* Raden Zaharatul sebagai Mas (Flora)
* Tisya Ong sebagai Indah

### Pelakon pembantu
* Azhar Sulaiman sebagai Nasir (ayah Napron)
* Zaidi Omar sebagai Ramlee (ayah Lee)
* Khaled sebagai Jaafar (Jacko)
* Izzul Faiq Zuhairi sebagai Burn
* Abdul Rahman sebagai Zul

### Pelakon undangan
* Nazim Othman sebagai Abang Lee
* Zazly Baginda sebagai Kasim (ayah Flora)
* Talha Harith sebagai Pakcik Mat Don
* Amy Nur Tinie sebagai Zakiah (Mak Ngah; mak saudara Flora)
* Anne Abdullah sebagai Zaitun (ibu Flora)
* Amanda Misbun sebagai Murni
* Zuhairi Ibrahim sebagai Ayah Indah

## Runut bunyi
* "RAP$TAR" - Killa Driz
* "Fasa" - Hazama & Tuju
* "X Perlu" - Cassia
* "Panggung" - Apex Tajudin
* "Waktu" - Kmy Kmo
* "21A" - Kmy Kmo
* "Waras" - Firdaus Rahmat
* "Bantu" - Adam Shamil
* "Dah Lewat" - A.O.T.P
* "Ready The Bag" - A.O.T.P
* "Flash & Dash" - Yonnyboii & Guccimith

## Catatan

## Rujukan

## Pautan luar